  Туспуктэм: Григорий Фомин Майя Бывальцева Удмуртилэн тӧроез Александр Бречалов элькун кивалтэтлэн тӧроезлы воштӥсьёсты юнматон сярысь косэтъёсты кинюртӥз. Со сярысь улосвыл тӧролэн но кивалтэтлэн пресс-службазы ивортӥз. 3-тӥ коньывуонысен Олга Абрамова Удмуртиысь кивалтэтлэн тӧроезлэн нырысетӥ воштӥсез луиз, Константин Сунцов –Удмуртилэн тӧроезлэн Росси азьмурт бордын ялан ужась ыстэм муртэз – Удмуртиысь кивалтэтлэн тӧроезлэн воштӥсез, Тимур Меджитов но Наталья Тойкина – кивалтэтлэн тӧроезлэн воштӥсьёсыз. Меджитов цифровой технологиосты но спортэз азинтон, «Бережливая республика» ӵектос понна кылкутоз. Тойкина архив службалэсь, ЗАГС ужъёъся комитетлэсь, лулчеберет кылёсбуръя объектъёсты кун ласянь утёнъя агентстволэсь ужамзэс чаклалоз. Тодэ вайытом, 26-тӥ куарусёнэ Удмуртилэн Кун Кенешысьтыз депутатъёс вице-премьер интые ӵектэм кандидатураосты соглаштӥзы. Тегъёс: кивалтэт кивалтӥсьёс Удмуртия  